钦定古今图书集成/明伦汇编/氏族典/第537卷 > 石中立
## 钦定古今图书集成/明伦汇编/氏族典/第537卷 > 石中立

按《宋史石熙载传》：“熙载子中立，字表臣，年十三而孤，
性疏旷，好谐谑。初补西头供奉官，后五年改光禄寺
丞，家财悉推与诸父。擢直集贤院，校雠秘书。凡更中
立者，人皆传之。累迁尚书礼部侍郎，判吏部南曹，以
吏部郎中知制诰，领审官院，历右谏议大夫、给事中，
入为翰林学士，迁尚书礼部侍郎，为学士承旨。景祐”
四年，拜参知政事。明年，以户部侍郎为资政殿学士，
以太子少傅致仕。迁少师，卒，赠太子太傅，谥“文定。”子
居简，至太子中允、集贤校理。